**បណ្ណ័ព័ត៌មាន**

**តើអ្នកជាជនវ័យក្មេងដែលមានពិការភាពហើយកំពុងស្វែងរកការងារធ្វើឬ?**

មានសេវាផ្សេងៗដោយឥតគិតថ្លៃដែលអាចជួយអ្នកនៅខណៈដែលអ្នកកំពុងបញ្ចប់ការសិក្សា វគ្គបណ្តុះ បណ្តាល ឬការសិក្សាថ្នាក់កំរិតឧត្តម និងឈានទៅធ្វើការ ។ សេវាទាំងនេះមានរួមទាំង ៖

**សេវាការងារសម្រាប់ជនពិការ (Disability Employment Services) (DES)**

សេវាការងារសម្រាប់ជនពិការ ជួយដល់បណ្តាប្រជាជនវ័យក្មេងដែលមានសិទ្ធិទទួល ដោយសារមានពិការ ភាព របួស ឬលក្ខណៈសុខភាព ក្នុងការស្វែងរក និងរក្សារការងារ ។

**កម្មវិធីអភិវឌ្ឍសហគមន៍**

កម្មវិធីអភិវឌ្ឍសហគមន៍ (Community Development Programme) (CDP) អាចជួយអ្នកប្រសិនជាអ្នករស់នៅតំបន់ដាច់ស្រយាលក្នុងប្រទេសអូស្រា្តលី នឹងកំពុងស្វែងរកការងារធ្វើ។

**ដំណាក់កាលឈានទៅធ្វើការ** **(Transition to Work) (TTW)**

ប្រសិនជាអ្នកមានអាយុរវាង 15 និង 21 ឆ្នាំ អ្នកអាចទទួលបានជំនួយតាមរយៈ TTW ។ TTW អាចជួយអ្នកត្រៀមខ្លួនសំរាប់ការងារតាមរយៈការបណ្តុះបណ្តាលស្តីពីអាកប្បកិរិយានៅទីកន្លែងការងារ និងការរំពឹងទុកនានានៅទីកន្លែងការងារ ព្រមទាំងការអភិវឌ្ឍជំនាញផេ្សងៗសំរាប់ការងារ និងការសិក្សា ។

**មជ្ឈមណ្ឌលបណ្តុះបណ្តាលវិជ្ជាជីវៈ និងការងារ (Vocational, Training & Employment Centres) (VTECs)**

បើអ្នកជាអ្នកស្វែងរកការងារវ័យក្មេង និងជាមនុស្សជនជាតិដើមនៃប្រទេសអូស្ត្រាលី (Indigenous) មានពិការភាព និងកំពុងស្វែងរកការងារធ្វើ នោះ VTECs អាចជួយអ្នកបាន ។

**កម្មវិធីហ្វឹកហ្វឺនជំនាញការងារ**  **និងកម្មវិធីបង្ហាត់បង្រៀនធ្វើការ**

អ្នកអាចចាប់អារម្មណ៍និងកម្មវិធីហ្វឹកហ្វឺនជំនាញការងារ ឬក៏កម្មវិធីបង្ហាត់បង្រៀនធ្វើការ ដែលជាវិធីមួយក្នុងការទទួលបានសញ្ញាបត្រ័ការងារ និងការងារធ្វើតែម្តង ។

បើលោកអ្នកចង់បានព័ត៌មានបន្ថែមស្តីអំពីសេវាទាំងនេះ លោកអ្នកអាចមើលទំព័រ JobAccess នៅ www.jobaccess.gov.au ឬក៏ទាក់ទងមកអ្នកផ្តល់យោបល់របស់ JobAccess តាមរយៈលេខ 1800 464 800 – ការទាក់ទងតាមទូរសព្ទ័ដៃត្រូវគេគិតថ្លៃ។